Hammond Innes

**Ralph Hammond Innes** (født 15. juli 1913 i Horsham i Sussex i England, død 10. juni 1998 i Kersey i Suffolk) var en britisk forfatter. Han brukte også forfatternavnet **Ralph Hammond** når han (inntil 1953) skrev barnebøker.

Innes arbeidet fra 1934 som journalist i *Financial News* (nå kjent som *[[Financial Times]]*). Han debuterte som forfatter med romanen *The Doppelganger* i 1937. Fra 1940 og inntil slutten av andre verdenskrig tjenestegjorde han i The Royal Artillery, og endte opp med 
majors rang. Han utga flere bøker mens han var i tjeneste under krigen. En av dem, *Attack Alarm* (1941) hevdes å være den eneste roman med motiv fra slaget om Storbritannia skrevet ved siden av en luftvernkanon mens slaget fremdeles pågikk. Etter demobilisering i 1946 ble Innes forfatter på heltid. Han skrev hovedsakelig thrillere, men også sakprosa og fire barnebøker.

Ganske uvanlig for thrillersjangeren var Innes' hovedpersoner ofte ikke «helter» i den vanlig forstand, men ordinære menn som ble kastet inn i ekstreme situasjoner av omstendighetene. Ofte involverte dette steder som hadde et vanskelig eller fiendtlig miljø, som i Arktis, i ørkenen, eller på åpent hav, eller uten at hovedpersonen var vitende om det havnet i en større konflikt eller konspirasjon. Hovedperson er således tvunget til å støtte seg på sin egen kraft og intelligens og gjøre det beste ut av begrensede ressurser fram å benytte seg av våpen og utstyr som er vanlig i andre thrillere.

Innes romaner kjennetegnes av grundig undersøkelser og autentiske detaljer. Gjennom mange år fulgte han et fast skjema med seks måneders reising og undersøkelser fulgt av seks måneders skriving. Han var også en entusiastisk seiler, og mange av romanene har handlingen lagt til sjøen. Ved sin død i 1998 etterlot han mesteparten av sin formue til Association of Sea Training Organisations.

## Bibliografi

* *The Doppelganger* (1937) 
* *Air Disaster* (1937) 
* *Sabotage Broadcast* (1938) 
* *All Roads Lead to Friday* (1939) 
* *Wreckers Must Breathe* (1940)	
* *The Trojan Horse* (1940)
* *Attack Alarm* (1941)
* *Dead and Alive* (1946)
* *Killer Mine* (1947) 
* *The Lonely Skier* (1947) 
* *The Blue Ice* (1948) 
* *Maddon’s Rock* (1948)
* *The White South* (1949) 
* *The Angry Mountain* (1950)
* *Cocos Gold* &ndash; barnebok (1950) (som Ralph Hammond) 
* *Air Bridge* (1951)
* *Isle of Strangers* &ndash; barnebok (1951) (som Ralph Hammond)
* *Campbell’s Kingdom* (1952)
* *Saracen's Tower* (1952) (som Ralph Hammond)
* *Black Gold and Double Diamond* &ndash; barnebok (1953) (som Ralph Hammond)
* *The Strange Land* (1954)
* *The Mary Deare* (1956) (også utgitt som *The Wreck of the Mary Deare*)
* *The Land God Gave to Cain* (1958)
* *Harvest of Journeys* &ndash; sakprosa (1960)
* *The Doomed Oasis*	(1960)
* *Atlantic Fury* (1962)
* *The Strode Venturer* (1965)
* *Sea And Islands* &ndash; sakprosa (1967) 
* *The Conquistadors* (1969)
* *Hammond Innes Introduces Australia* &ndash; sakprosa (1971)
* *Levkas Man* (1971)
* *Golden Soak* (1973)	
* *North Star* (1975)
* *The Last Voyage: Captain Cook’s Lost Diary* &ndash; dagboksroman (1978) 
* *The Big Footprints* (1977)
* *Solomons Seal* (1980)
* *The Black Tide* (1982)
* *High Stand* (1985)
* *Hammond Innes' East Anglia* &ndash; sakprosa (1986)
* *Medusa* (1988)
* *Isvik* (1991)
* *Target Antarctica* (1993)
* *The New Yorker Desk Diary* &ndash; (1995)
* *Delta Connection* (1996)

### Oversettelser til norsk

## Priser og utmerkelser
* Commander, Order of the British Empire 1978
* Svenska Deckarakademins Grand Master-diplom 1988
* The BoucherCon Lifetime Achievement award 1993

## Referanser


## Eksterne lenker
* Kirjasto.sci.fi: Hammond Innes
* Fantasticfiction: Hammond Innes
* Association of Sea Training Organisations: Hammond Innes (artikkel)
*